
DIRECTEUR- HOOFDREDACTEUR: WIRA SENDJAJA.
KALOEAR SASASIH 4 KALI KAPING 2-9-16-24 SASIH WALANDA


Soegri noe nampi proefnummer ieu serat kabar, oepami henteu bade langganan,
moegi kersa ngawangsoelkeun deui.


Uitgeefster: 
Rengr. Al-Moe'min.
Adres Hoofdredactie: 
Wira Sendjaja.
Kazerneweg 23 
Tjiandjoer.
Tjitakan:
Drukkerij Pamitran
Tjiandjoer.
Njimpenna ieu s. k. 
oelah dilalaworakeun,
margi seueur ajat
Qoerän sareng Hadits. 


KOELAJOE*).
Moengoeh di kaom Moeslimin, boh
di golongan noe berilmoe, boh di noe¬
henteu, atawa beh ditoena dina toetoe¬
roeti keneh, dina kapertjajaanana kana
kalamoelloh, Qoeränoel adzim, geus teu
kira2 matak ngaboengahkeunana ka noe¬
djadi pamangkoe Islam. Moesti-moestina
kana Qoerän, estoe kabina-bina, disoe¬
hoen dina emboen-emboenan. Koe ka¬
pertjajaanana kitoe, sarta anoe sakoe¬
doena tea „kitoe" koedoena teh, nepi
ka loba noe kontan meunang roepa2
fadilah djeung hikmat koe ngagoenakeun
roepa2 ajat, dina pinanggih reudjeung
roepa2 moesibat atawa reudjeung pang¬
harepan anoe panteng.
Memang kitoe koedoena, geusan njoe¬
hoenkeun teu aja lian anging ti koedoe
ka Noe Kagoengan, anoe geus maparin
roepa2 parentah, roepa2 tjegahan koe dja¬
lan Qoerän anoe diwahjoekeun ka Oetoe¬
sanana, Kdj. Nabi Moehammad s. a. w
Anoe ngagoengkeun Qoerän, anoe nga¬
goengkeun Rosoel, eta hartina ngagoeng¬
keun anoe kagoenganana. Anoe barang¬
soehoenkeun, koe ngagoenakeun ajat
dawoehanana, hartina njoehoenkeun ka¬
Mantenna.
Henteu saeutik kadjadian, anoe banget
njoehoenkeunana ka Pangeran, koe dja¬
lan ngagetolan matja soerat Jasin, lak¬
sanana, sanadjan teu ngarti naon anoe
dibatja, atawa masing matjana henteu
noeroetkeun kakoedoeanana, tapi koe¬
lantaran hate pageuh maneuh manteng
ka Pangeran, pinoeh nja iman, keukeuh
nja moentang, teu boeroeng dipaparin,
teu boeroeng dikoernia, da Alloh mah
sipat moerah sipat asih, katoeroeg-toe¬
roeg gofoeroerrohim.
Kitoe boektina moedjidjatna Qoerän
teh, sanadjan hartina anoe dibatjana tea
henteu loejoe djeung pakarepan anoe
matja; tjara ngagedekeun matja Jasin
dimana aja pakarepan tea. Ngan bae
sadjeroning oerang njoehoenkeun teh,
oelah poho ari kana ihtiar mah, sabab
Goesti Maha Soetji dina maparinkeuna¬
na naon2, atawa dina ngaboelkeunana
kana panoehoen noe djadi abdi, sala¬
wasna sok dilantarankeun koe ihtiarna
noe rek dikoernia; atawa dina maparin¬
na sok koedoe karana sabab bae. Di¬
mana anoe njoehoenkeun tea porot tina


*) Leresna mah: Qoellajoe (tingali ajatna).


ihtiar, eta soelaja reudjeung kakoedoea¬
nana nja kitoe deui reudjeung timbala¬
naNa.
Geus djadi kabiasaan pisan, geus dja¬
di pamake anoe tigin kabina-bina, boh
di noe palinter ngaos boh di noe henteu,
dimana oemoem kataradjang moesibat
rongkah, saperti nandangan to'oen (pa¬
geboeg), kasoesah banget, diantjam ba¬
haja djeung rea-rea deui sabangsana, sok
tara kaliwat soeboeh, tara kaliwat magh¬
rib, koedoe bae sabadana salse berdja¬
maah teh, toeloej maratja „Koelajoe“.
Noe djadi pangharepanana, noe djadi
poko panjoehoenkeunana, teu aja liang
kadjaba ti neneda hajang didjaring koe¬
Goestina tina moesibat anoe keur dipi¬
kagimir djeung dipikarempan tea.
Tjara ajeuna, doenja anoe keur sakieu
digendjlongkeunana, digoedjroedkeunana
koe perang Europa, geus saperjogana
pisan moenggoeh pikeun kaom Moesli¬
min njoehoenkeun ditangtajoengan ka¬
Noe ngajoegakeun, koe ngoelajoe
tjara tali paranti.
Demi hartina anoe saetjes-etjesna mah
lain tjara noe dipikarep koe noe njoe¬
hoenkeun tea, tapi anoe djadi poko mah
ngoeatan kana itikad.
Demi Koelajoe tea, lain hidji soerat,
tapi hidji batjaan anoe didjadikeun koe¬
7 ajat.
Geura kieu pokpokanana teh:
A'A te 9 aan de da
 poen al des l
2 I dan de pas die delens de
dan 3 30 12
 bole
 M de Soed als je 
ca als de op dengens de aan jan
2


BULLETIN NAGARA.
NAGARA MEREDIH.
Oelah oenggoet kalindoean.
Gedag kaanginan.
Masing ajem masing tengtrem.
Oelah kabawa koe sakaba-kaba,
kena-kena aja kabar perang.
Moal, moal njoesahkeun ka sa¬
rerea, sabab harga barang-barang,
kaperloean saari-ari, boh dahareun
at, pakeeun tina harga poe Kemis
tanggal 24 Augustus 1939 teu
meunang ditaekkeun.
Dimana leuwih mahal montong
dibeuli sarta koedoe gantjang la¬
por ka politie, tangtoe politie nga¬
toer noe sakoedoena nja eta NGA¬
BESLAG barang-barangna.
Beubeulian, boh dahareun boh
pakeeun, koedoe saperloena tjara
biasa. Dilarang ngaleuwi¬
han ti mistina.
Dina obrolan djeung tjaritaan,
patjoean pisan njarita anoe lain¬
lain (bohong), anoe matak teu
aman ka nagara; soemawonna
njingsieunan djeung ngareureuwas 
ka djelema mah, kabina-bina di¬
larangna koe nagara. Saha-sa¬
ha anoe ngalanggar ieu
larangan, bakal dihoe¬
koem boei panglilana sa¬
taoen, at, hoekoem deng¬
da panggedena f 300.
OELAH POHO, SAREREA!
WASSALAM,
BOEPATI TJIANDJOER.

EMOETKEUNEUN:
Koe soson-sosonna sadaja ahli-ahli Al-Moe'min dina ngalakonan amal¬
ma'roef, sakoemaha noe kaoengel dina „Amal ma'roef" tea, adres-adres
kanggo proefnummer, anoe katampi koe djoeroe moedi doegi ka parantos pa¬
toempoek. Nanging sanaos parantos kieu kaajaanana, montong djadi pambengan
kanggo noe teu atjan atanapi noe palaj deui ngadamel amal-ma'roef mah, soe¬
mangga enggal-enggal kintoenkeun bae, sangkan Islam woewoeh-woewoeh hoe¬
roeng mantjoer.
Dina salebet sasih ieu sareng teras saladjengna, proefnummer noe bakal
kasanggakeun teh moal aja lirenna.
Kanggo kaberesan atoeran kalajan toemoet sakoemaha agama, anoe diwa¬
djibkeun ka para Moeslimin, dimana eta proefnummer katampi, sareng disare¬
ngan koe hidajat ti Maha Kawasa, palaj ngersakeun ngaraksa ageman,
ngamadjengkeun ageman, enggal tampi kalajan manah noe islah, kalajan enggal
tjoemponan roepi-roepi kawadjibanana, nja eta „waragadna“.
Saoepami eta proefnummer (nomer pertjobian) tea teu papendak sareng
djodona, nja eta noe njandakna (nampina) teu kaleresan sareng hidajat
Goesti Robboel Idjdjati, atanapi margi sanes-sanes, enggal-enggal¬
enggal-enggal paparinkeun deui (poelangkeun). Henteu kedah nganggo diwoe¬
woeh parangko, tjekap oepami diserat dina adresbandna koe:
„RETOUR AFZENDER“
Moeng djagi, oelah doegi ka gentjel, margi sakatampina deui, bade diteras¬
keun ka noe teu atjan kenging giliran. Sareng deui oelah ladjeng dielep (andel¬
andeleun).
Kapertjantenan hate, sakalintang boeleudna, jen para ichwan sadaja kantenan
pikengingeun hidajat, sadajana.
Wassalam


DJOEROE MOEDI.


* * *
Njaja dan djadi daja di deleg

Maksadna:
1e. Sagala roepa moal bisa toemiba ka¬
oerang, anging ti anoe geus diker¬
sakeun koe Alloh Ta'ala.
2e. Lamoen Goesti ngersakeun niban¬
keun mamala, tangtoe moal aja noe¬
bisa njegah kana eta mamala teh;
nja kitoe deui lamoen ngersakeun
nibankeun kahadean.
Sakoer noe koemelip di boemi alam,
3e.
koe Pangeran dipasihan kalawan
rizkina.
Kaoela oemandel pisan ka kersa¬
4e.
Alloh Ta'ala. Sakoer noe aja di
boemi alam aja dina pangawasana
.
Andjeunna.


5e. Kdj. Nabi s.a.w. teu jasa nanggoeng
kana rizkina sarerea sakoer noe¬
koemelip tea, anging ti Goesti koe¬
andjeun.
Moenggoeh di Alloh mah boh dina
6e.
ngoernia atawa ngeureunan rahmat
ka abdina (machloek), moal aja noe¬
bisa ngahalang-halang.
7e. Soemawonna Moeslim sanadjan ka¬
fir oge njarahoeun jen anoe ngada¬
mel boemi langit teh Alloh, tapi
maranehanana sok njarembah anoe
lain2. Naha ieu noe disembah teh
bisaeun ngahalang-halang pangersa
Alloh?
Ajeuna ebreh ka sarerea, jen eusina
Koelajoe teh lain njoehoenkeun didja¬
ring tina warnaning kasieun atawa ka¬
keueung, tapi ngandelan itikad, ngoeatan
iman.
Alhasil dina waktoe oedara anoe sa¬
kieu pinoehna koe bedja roesoeh di na¬
gara deungeun, oerang teu aja goenana
miloe tjampoeh, da sagala oge geus di¬
wengkoe koe kersa Goesti, di oerang
mah kari ihtiarna bae.
Pokona ihtiar tangtoe aja dina panga¬
wasa noe djadi pamarentah, tjara: nje¬
peng kanetralan, njepeng kaamanan,
ngoeroes nangtajoengan harga2 panga¬
boetoeh oerang sarerea, djeung rea2 deui
nasihatna, saperti noe kasebat dina be¬
wara ti noe ngaheujeuk dajeuh ngolah
nagara. Tingali, sareng aos bae!!!
Ihtiar oerang mah, teu aja deui kadja¬
ba ti noeroet kana sakoemaha oenina
eta bewara (bulletin). Djaba ti eta oerang
oelah pisan poho ka Goesti Maha Soetji


dina oenggal kitjeup oenggal menit,
sarta dibarengan koe paneda, moega2
dikoernia rahmat salamet ti doenja toe¬
meka acherat. Amin.


OBOR- DJAMAAH.


Tjoetatan tina sebaran
 7 
Kintoenan P. T. Pijper noe kaoengel
dina A. M. no. 33.
Ditjoetat sapalihna bae.
(Samboengan A. M. no. 34).


Towaf djeung Sade.
Towaf teh ibadah bari ngoerilingan
Baetoelloh, meunang 7 koeriling, ari Sa'ie
ibadah bari leumpang gantjang ti lebah
lawang Sofa tepi ka Marwah, eta oge 7
kali deuih.
Ari towaf di djero Masdjidil-haram,
ari Sa'ie mah di djalan bae.
Towaf teh dibatoeran koe Moetowwif
a), nja eta anoe njontoan peta¬
petana ka oerang. Ari pakean, solendang
tea. Petana towaf koedoe ngentjakeun
Ka'bah, mimitina ti lebah Hadjar aswad,
nja eta batoe woeloeng anoe aja dina tem¬
bok Baetoelloh. Leumpangna teh mimi¬
tina sing gantjang 3 koeriling (de
ari toeloejna mah lalaoenan bae.
Ari babatjaanana eta bae talbijah tea
djeung doela deuih.
Sanggeus salse towaf 7 koeriling, eu¬
reun lebah tempat antara Moeltazam dj.
makom lbrohim (Belan — o
di dinja ngadoea, toeloej solat doea
rakaat. Makam Ibrahim teh lain padja¬
ratan Nabi Ibrahim, ieu mah batoe bae
sasakala Nabi lbrahim oeroet ngadeg
di dinja basa nganggeuskeun ngadegkeun
Ka'bah baheula. Toeloej nginoem tjisoe¬
moer Zamzam ngalap berkah.
Ti dinja oerang kaloear ti lawang Sofa
nja eta rek migawe Sa'ie tea antara Sofa
djeung marwah 7 kali. Moetowif tangtoe
ka oerang magahan matja doe'a2 anoe
ma'tzoer (al). Tapi lamoem oerang
rek ngadoe'a sorangan sakarep oerang,
teu naon2
Ari geus kitoe mah toeloej tahalloel
bae (). Tahalloel teh enggeusan,
bari ditjoekoer atawa digoenting ram¬
boet. Pakean atoeh hade diganti koe¬
pakean biasa sasari.
(Baris disamboeng).
M. a.

WALONAN BAB SIKAT GIGI.
(Samboengan A. M. no. 34).
leu aja deui ibarat tina kitab do
katja 234 dina lebah tafsier 
awal soerat 
90 95 (le d


cll Aie.
ol gaall loe ta'ak.


e
da
Babi mah sanadjan dipeuntjit oge
nadjis bae sakabehna, anging boe¬
loena, eta mah lamoen dipotong,
moenggoeh lmam Malik, soetji, beu¬
nang dipake.
Tah, ieu ibarat, aja geusan anoe Moe¬
kollid njalindoeng, nja eta taklid ka¬
lmam Malik, lamoen oerang perloe make
sikat gigi anoe tetela didjieunna tina
boeloe babi, sabab dina madzhab Mali¬
ki mah boeloe babi teh soetji.
Koemaha lamoen teu tetela, na eta
ch enja boeloe babi atawa lain?
Dina masalah sjak, mangmang, henteu
tetela, aja kaedah madzhab Sape'i, ka¬
oengel dina kitab 10 ja, kieu:
la
dla


 
3
Lamoen mangmang dina kaajaan
boeloe, ieu teh soetji atawa nadjis?
Boeloe kitoe eta soetji. Malah tjek
kitab Djawahir mah, lain boeloe
bae, toelang oge nja kitoe deui
soetji, lamoen teu jakin nadjis teh.
Beda djeung hoekoem daging.


Daging mah lamoen teu jakin soetjina
(halalna) eta nadjis (haram).
Koe sakieu oge manawi, noe naros
iasa netepkeun koe andjeun, koedoe
koemaha oerang nja nganggap pikeun
sikat gigi, anoe koe oerang dipikaboe¬
toeh tea.
Kanggo panoetoep ieu ibarat tina kitab
 42 42) kasanggakeun:
76.
 de Jaka
SS
38
o.
zers alles dan glas djan poe


cil ti des ael sado sedan
Para Imam pabentar paham dina
masalah netepkeun meunang ngalap
mangpaat koe boeloe babi dina bang¬
sa koekoelar2: Imam Hanapi, Imam
Maliki ngawenangkeun, Imam Sape'i
henteu, ari Imam Hambali ngamak¬
roehkeun. Lahirna: bangsa koekoelan
djeung bangsa pakang2.
Ngan sakieu anoe kasanggakeun kang¬
go bongbolongan ngahoekoeman masalah
sikat gigi teh.
Wassalam
M. a.


KOROPAK.


Parantos nampi ti:
Djrg. M. Almawidjaja Lgno. 3257 f 1,60
kanggo Sept. '39 t/m. Feb. '40.
Djrg. M. H. Abbas Lgno. 2246 f 0,80
kanggo kw. III th. '39 f 0,44 kanggo
Elmoe Tauhid, kitabna parantos dikin¬
toen perpost.
Djrg. R. H. Moh. Sirodj Lgno 928 f 1,00
kanggo ngaloenasan kw. IV th. '38 anoe
lebet kana kw. 1 th. '39 moeng f 0,50.


Amal Ma'roef.
Anoe diantos-antos sareng diteda ka¬
soegri noe bade ngersakeun kana
„padamelan-sae" kanggo ka¬
madjengan agama koe tjoekang A. M.
teu aja sanes kadjabi ti maparin adres2
ka adm. ieu s. k., adres noe sakinten
kaerong bakal nampina atanapi bakal
kersa maosna, oepami dikintoenan
proefnummer.
Teras henteuna djadi langganan, eta
mah henteu djadi tanggelan noe ma¬
parin adres2 tea, goemantoeng kana
karidoan manah anoe dihatoeranan
proefnummer bae.
Saoepami sadajana noe sami welas
asih kana serat kabarna, pada kersa
ngadjalankeun sakoemaha panoehoen
noe kaoengel di loehoer, asal disarengan
koe takdiring Jang Widi, sageuj teu
enggal2 katingali sareng karaos kama¬
djenganana ieu serat kabar.
Ti samemehna katampi, Directie pa¬
rantos hatoer noehoen ti anggalna.


Djrg. Tohir Lgno. 1867 f 0,80 kanggo
kw. III th. '39.
Djrg. M. Wiradinata Lgno. 487 f 2,40
kanggo kw. IV th. '38 + kw. I+ II th. 39
langkoeng 5 sen.
Djrg. S. Nataatmadja Lgno. 1364 f 1,60
kanggo kw. III + IV th. '39.
Djrg. R. H. Soemintapoera Lgno. 1677
f 2,50 kanggo kw. II, III, IV th. '38 noe¬
f 0,25 kanggo ngaloenasan kw. 1 th. '39.
Djrg. M. A. Sastramihardja Lgno. 2315
f 1,60 kanggo kw. III + IV th. '39.
Noe teu moendoet, teu diwaler.
Adm. A. M.


L. S.
Naha para djoeragan istri pameget
parantos oeninga sareng parantos lang¬
ganan 2 serat kabar noe populair di
Priangan-Wetan???


Adres Adm. TAWEKAL
atanapi TOEMBAL
TASIKMALAJA (JAVA).
Oepami teu atjan enggal ngalanggan
sareng ngintoenan artos ti pajoen ka¬
adres di loehoer.
TAWEKAL (basa Malajoe) per¬
boelan f 0,60.
TOEMBAL (basa Soenda) per¬
poelan f 0,60 kanggo di Indonesia.

Samboengan A. M. No. 33.
(Nadruk verboden).


Ngadjalankeun alpoekah noe sakieu
poharana teh estoe njalira pisan sarta
euweuh kakawasaan, tegesna teu make
kakawasaan radja atawa kakoeatan ba¬
latantara. Ari djelema tea apan anoe
sakitoe koekoehna kana adat, patekadan
djeung tjetjekelan ti karoehoen nadjan
boehoen, djeung ilaharna kana sakoer
noe anjar ngan rek ngamoesoehan bae¬
nadjan ngandoeng bebeneran. Katoeroeg¬
toeroeg kaajaan maranehanana harita es¬
toe keur ngaloembar napsoe, itjikiboeng
di sagara sahwat, bebeakan nareangan
kangeunahan sorangan, teu ngalarti ka¬
na pangadjak andjeunna, boh somahna
boh menakna, da si somah hatena geus
kakeupeul koe si menak, ari si menak
anoe sakitoe angoekloengna, taja petana
rek malire kana pangadjak djeung pi¬
woelang andjeunanana, anoe dipandang¬
na koe maranehanana teu pira, hidji
djalma pakir toer oemmi (teu bisa noe¬
lis djeung matja).
Tapi andjeunna, di djero pakir djeung
lemah teh, teroes bae ngageuing-geuing
ka maranehanana, koe roepa2 alesan
djeung katerangan, mepelingan koe pi¬
rang-pirang nasehat, ngahoelag koe¬
warna2 larangan, miwoelang koe sanes
kara tjarios pitjontoeun, kalawan hikmat
djeung kabidjaksanaan. Lir radja anoe
kongas dina hoekoem-hoekoemanana, adil
dina parentah djeung laranganana. Ata¬
wa ibarat bapa anoe bidjaksana, ngatik
anak-anakna, banget heman ka mara¬
nehanana, keras tapi welas, bengis di
djero asih.
Ti mana andjeunna kenging eta ka¬
koeatan, apan anoe sakitoe lemahna?
Ti mana kengingna eta kakawasaan apan
anoe sakitoe njalirana? Ti mana ke¬
ngingna eta elmoe, apan teu iasa njerat
teu iasa maos? Ti mana kengingna eta
pitoedoeh, apan tjampoer-gaoelna djeung
noe sakitoe salasarna?
Eta kabeh kersaning Pangeran. Goesti
Noe Welas Asih ngarahmat ka hamba¬
hambaNa, ngoetoes Sajjidina Moehammad
s.a.w., anoe kapakiranana, kanjaliraanana,
kateu-iasaanana kana aksara, kalemaha¬
nana djeung kaajaan noe tjampoer-gaoel
djeung andjeunna, eta kabeh djadi tjiri
anoe natrat kana bener karosoelanana,
djaoeh tina sak wasangka, bersih tina
sagala toedingan, sabab goemelarna loear
biasa pisan.
(Samboengeun).


ASMARANDANA.


1. Dihin baheula bihari,
aja hidji roepa hewan,


roepi meh bajawak bae,
mangsa manehna keur mojan,
'na koeta djalan raja,
djalma ngabroel pabalioet,
leumpang bari soekan2.
Sato tadi alak-ilik,
resepeun ningal manoesa,
kapelet salebet hate,
pokna leuh ari manoesa,
nja gedé martabatna,
doeh aing ge hajang kitoe,
badan woedjoed kamanoesan.
Ti dinja tras matang-meting,
manehna teu mondok neda,
tapa ngabaktos ka Alloh,
neneda djanten manoesa,
tina mantek hoesoena,
koe Goesti Alloh dikaboel,
rap ngawoedjoed kamanoesan.
Alak-ilik kana diri,
ngarampaan anggahota,
njeh seuri boengah nja hate,
ngadoenga ka langit tanggah,
soekoer ka Noe Kawasa,
panoehoen wireh dikaboel,
djanten manoesa boedjangan.
Sawatawis masih tjitjing,
di tempat tilasna tapa,
noong kangge ngalalakon,
ihtiar hiroep koemboehna,
hoerip kangge hiroepna,
saprantos djoenoen pikir djoeng,
doengkap ka pondok adjengan.
Di dinja ngadjanten santri,
pohara tjalakanana,
santri kahot jasa kawon,
terasna djanten adjengan,
neda ka Noe Kawasa,
hojong woewoeh sahbat Roesoel,
kersa Alloh kadjantenan.
Njoehoenkeun koernia deui,
harkat kawalijoellohan,
katjoempon pangersa Alloh,
diajoenkeun sanapsoena,
sagala diloeloesan,
hajang kieu hajang kitoe,
ngan bae taja toengtoengna.
Mihajang noe lain2
mintjoelak loear biasa,
hojong djeneng Goesti Alloh,
Goesti Alloh ngabendoean,
dawoehna teh tjoetjoengah,
dikersakeun salin woedjoed,
djalmi djinis sato kadal.
Wangsoel deui asal tadi,
tangtos seueur noe oeninga,
di roepina eta sato,
geus ageung pisan daradjat,
moeng wet lepat weselna,
napsoena mangproeng diaboer,
teu aja pisan aweran
10. Kenging ieu djisim koering.
dongeng asal ti olia,
inohong di tanah Bogor,
soegan njondong maoenatna,
ka poeblik noe sangkoetan,
jasa nekoek hawa napsoe,
kapalai tanpa wilangan.
Wallohoe a'lam.
Wassalam poen
W.


Samb. A. M. no. 34.


Sipat panjakit hate noe katiloena nja¬
eta () goemede. Sipat kibir teh
lain bae matak ngaroeksak kana ibadah,
tapi bisa oge ngaroeksak kana oesoel,
kana patekadan.
lblis djadina kapir tina lantaran kibir,
sedeng iblis teh tadina ibadah ka Goesti
Alloh meunang dalapan poeloeh reboe¬
taoen. Ibadah noe sakitoe lilana diroek¬
sak nepi ka antjoer samasakali koe ta¬
kaboer sakali, lantaran teu daek soedjoed
ka Nabi Adam a. s., lantaran boga rasa
moelja manehanana ti batan Kangdjeng
Nabi Adam a. s.
Timbalan Goesti Alloh:
 
O
Pikeun pangantjam ka djalma noe ta¬
kaboer pirang-pirang ajat Koerän; sa¬
warehna pangandika Goesti Alloh:
 
 94
Hartosna: „Satemenna Goesti Al¬
loh katjida bentjina ka djalma noe¬
takaboer."
Aja deui ajat Koerän:
p de al di
Maksadna: „Nja kitoe deui Goesti
Alloh baris ngetjap kana hate-hatena
djalma toekang takaboer, toekang
paksa-piroesa."
Maksadna ditjap, nja eta teu boga
bebeneran (tara narima bebeneran), poek
hate kana nganjahokeun ajat-ajat Goesti
Alloh, teu ngarti kana hoekoem Goesti
Alloh.
Kangdjeng Nabi Moesa a. s. naros ka¬
Goesti Alloh. Saoerna: „Goestil saha ti
antawis mahloek Goesti noe pangdiang¬
go kabendoena koe Goesti?"
Timbalan Goesti Alloh: „Nja eta noe¬
takaboer hatena, noe soegal omonganana,
noe leueur panonna, noe ngeked leu¬
ngeunna, noe goreng parangina."
Saoer hidji oelama, djenengan Hatim:
„Masing hade maneh maot dina djero
ngalakonan salah sahidji tiloe roepa ka¬
lakoean; hidji, dina djero takaboer; doea,
dina djero toma; tiloe, dina djero poe¬
poedjieun.

Batjalah
Weekblad „- LAGANDA
Adres: Stationsweg 3 — Tasikmalaja.
Harga langganan:
ƒ 1,75 boeat 6 boelan (24 nomor)
Isinja: Boeah pena dari bebera¬
pa Hoofdredacteuren dari
matjam-matjam pers di Indonesia.
KEDJARLAH perlombaan hadiah
OEANG CONTANT paling besar
f 300.— dan beberapa hadiah
jang ketjilan.
Gampang sekali.
Permintaan hanja dikaboelkan
kalau disertai pembajarannja.


Djalma takaboer moal waka ka loean
ti doenja, tapi dipaparin heula koe Goesti
Alloh kahinaan noe loear biasa.
Djalma noe toma moal waka dipoen¬
doet oemoerna, anging dipaparin heula
lapar djeung dahga tepi ka teu bisa
asoep saketjlak-ketjlak atjan.
Djalma noe poepoedjieun moal waka
dipoendoet adjaina, tapi sina bobolokot
heula koe kokotorna noe kaloear ti ma¬
nehna.


Pikeun ngadjaga tina takaboer oerang
koedoe inget kana poerwa-daksi oerang
djeung koedoe inget kana piahireun
oerang.


Asal-oesoel oerang didamel tina


Aal


(mani) noe sakitoe geuleuh-keumeuhna,
noe sakitoe hinana, toer kaloear tina la¬
wang noe sakitoe nirtjana.
Piahireun oerang djadi bangke, boe¬
roek boetatajan teu aja noe wani deu¬
keut, digembrong aro, enjoet bilatoeng;
kahinaan geus moal liwat ti kitoe.
Mangkaning dina waktoe ieu oerang
keur hiroep, noe digegendol koe oerang
dina beuteung oerang teh naon......?
Hidji mahloek noe kitoe mimitina, noe¬
kitoe toengtoengna, noe ngagegendol noe¬
kitoe saoemoer-oemoer, tina djalan mana
koedoena takaboer, koedoe koemaloeng¬
koeng gede hoeloen
Timbalan Kangdjeng Nabi s. a. w.:
 
s gaat lanti dan de maal pad
GEN 
Hartosna: „Panggorengna hamba
nja eta hamba noe poho kana asal¬
oesoel, poho kana piahireun, poho
ka Goesti Noe Maha Soetji."


PAMOERTADAN.


Karereaanana anoe sok toemiba kana
moertad teh, anoe toena tina pangawe¬
roeh agama, bongan anggang ti kiai dja¬
oeh tina sorot fatwana anoe baris njaa¬
ngan kana kasaroengna enggoning koe¬
melendang dina doenja kaislaman, nja¬
kitoe deui lain di oerang bae, tapi ti
sapoepoes Rosoeloelloh oge parantos tjoel
tjel anoe maloertad Namoeng koe para
cholifah anoe pohara ngorbankeunana ta¬
naga, henteu lami teras dibasmi koe roepi2
tarekah anoe nimboelkeun baralikna deu
tina moertad kana agama noe asal (Islam).
Kaoengel dina kitab Tanwiroelgoeloeb
katja 392:
3) 2 „ „
 


 AAN O


 3 33  - 33
 das dalah den van de


S DEG dado


ODEN HA


Mas U els


Hartosna: Wadjib ka saban djalma Islam,
ngaraksa kaislamanana tina barang
noe ngaroeksak djeung ngabatalkeun
kana eta kaislaman. Karana dina wak¬
toe ieu rea pisan djalma anoe nga¬
gampangkeun omongan, nepi ka ma¬
tak kaloear tina kaislamanana, kala¬
wan teu boga rasa dosa, soemawonna
ngarasa koefoer mah.
Lamoen koe oerang dilenjepan oengel
na ieu kitab, katjida pisan matak reu¬
wasna, paoer djadi djalma anoe hese¬
gawe teu kapake, ngaoela teu katarima.
Mangkaning dina alam kiwari teh hen¬
teu loemajan reana anoe gana-gana kana
ngaloearkeun ketjap anoe teu kalawan
dipikir heula, boh koe lantaran hajang
diseungseurikeun, atawa tina djalan ka¬
sedekkeun omongan dina adoe angkloeng.
Soepaja leuwih djentre, ieu babaran
moertad perjogi diberendelkeun, soepaos
para maos tiasa ngiaskeun kana ieu roepia
tjonto anoe kaoengel dina ieu kitab Tan¬
wiroel goeloeb.


 2 O
Oerang samboeng deui.


BABAGIAN PAMOERTADAN.
Pamoertadan teh aja tiloe bagian, nja
eta patekadan, pagawean dj. oetjapan.


leu anoe tiloe roepa teh tjabang2, noe¬
teu aja wates wangenna. Ngan sawarehna
bae anoe kaasoep kana moertad tina te¬
kad, nja eta mangmang kana ajana Gt.
Alloh (soemawonna lamoen boga tekad
ieu alam euweuh anoe njieun mah. Qr.).
Oge mangmang kana djenengna Ro¬
soel Kdj. Nabi Moehammad s.a.w. atawa
kana ajana para anbija wal moersalin,
atawa kana Qoerän, naha eta teh toelen
dawoehan Alloh Ta'ala? Atawa mang¬
mang kana ajana poe Qijamat, atawa
kana ajana soerga djeung naraka, atawa
kana siksaan djeung gandjaran, atawa
kana salianna tina barang anoe geus
idjma, kajaning kana isrona Rosoeloel¬
loh s.a.w. ti masdjidilharom ka masdji¬
dilagso, oge mangmang kana ajana moe¬
djizatna para anbija anoe geus moeta¬
watir.
Djaba ti eta noe ngadjadikeun moertad
teh boga tekad kana ngaleungitkeunana
sipat anoe wadjib di Alloh Ta'ala kaja¬
ning sipat elmoe atawa salianna atawa
noedingkeun hidji sipat anoe teu pantes
ajana di Alloh Ta'ala kajaning ngadji¬
rimkeun atawa njeboet apes.
Salian ti anoe geus ditataan bieu pa¬
moertadan teh nja eta ngahalalkeun ba¬
rang haram anoe idjma kajaning zina,
maling, maehan djeung salianna, atawa
ngaharamkeun anoe halal kajaning djoe¬
al beuli, nikah, dahar, djeung salianna,
atawa ngilangkeun wadjibna solat anoe
lima waktoe atawa kana hidji soedjoe¬
dan ti eta anoe lima, oge ngawadjibkeun
barang anoe teu wadjib kalawan idjma
kajaning ngawadjibkeun nambahan ro¬
kaat tina anoe lima, nja kitoe deui ngi¬
langkeun kana barang anoe geus dite¬
tepkeun koe sjara tina pasoenatan anoe
idjma kajaning solat soenat anoe noe¬
roet kana solat perdoe.
Djaba ti eta anoe ngadjadikeun moer¬
tad teh ngazam rek koefoer atawa mon¬
dog majong dina koefoer, atawa inkar
kana djadina sohabat Sajidina Aboeba¬
kar r.a, atawa inkar kana karosoelanana
hidji rosoel anoe geus ditoetoer dina
Qoerän, atawa inkar kana hidji hoeroef
anoe geus idjma anoe aja dina Qoerän,
atawa ngaleuwihan hidji hoeroef anoe
teu aja dina Qoerän, atawa ngabohong¬
keun ka hidji rosoel, atawa ngawenang¬
keun aja deui nabi sabada Kdj. Nabi
Moehammad s.a.w. nja kitoe deui akon¬
akon nampa wahjoe ti Goesti Alloh,
sanadjan teu ngakoe nabi. (Soemawon¬
na moen ngakoe djadi nabi mah. Qr.).
(Samboengeun).
Algoerowi.


KITAB.
Elmoe Tauhid.
Kenging: R. ABDULLAH bin R. H. NOH.
Pangaos f 0,44 sareng ongkos ngintoen.
Adm.

Ti baheula, ti barang Aboeja bisa koe¬
melendang djeung koematjatjang, geus
apal pisan kana kaoelinan patjiwit¬
tjiwit loetoeng, si loetoeng pin¬
dah ka loehoer. — Ana diinget-inget
koe Aboeja ajeuna, eta teh kaoelinan noe¬
pohara adilna, lantaran teu aja leungeun
noe teu katjiwit, estoening sama rata
sama rasa.
leu kaoelinan, nepi ka Aboeja kolot
bongkok dipetakeun pisan, tapi lain dina
sarsilah silih tjiwit, nja eta dimana aja
noe meredih ka Aboeja sok diperedih¬
keun deui, djeung dimana aja noe ma¬
riksa sok dipariksakeun deui, sarta teu
wani ngakoe jen beunang Aboeja eta
teh, lantaran Aboeja sok era koe kalang¬
kang oge ari ngakoe-ngakoe beunang
batoer teh, komo ari koe Goesti Aboeja
mah, lain tjaritakeuneun deui.
leu di handap aja soerat ti intjoe, noe¬
koe Aboeja ditjiwitkeun ka saehoena,
koemaha pinjiwiteunana deui.
Kahoendjoek ABOEJA
hing
Pabrik A. M.
Sareng hoermat.
Aboeja!
Ti pajoen assalamoe alaikoem, noe¬
koe intjoe kasanggakeun, moega koe¬
Boeja katampi.
Ari kadoeana deui, noe kaoendjoek ka¬
salira, taja sanes maksad intjoe, reh ta¬
tar girang ajeuna, ahli techniek silih
oedji, noe temahna teu loemajan, nem¬
brak bedja „mabrik majit"; koe kitoena
loempoeh intjoe taja tanding, koekoera¬
jeun tingpoeringkak, nadjan eta kadjadi¬
an taja petana kasorang moenggoeh ka¬
patjitjingan intjoe, nanging ari pangla¬
moen mah diwawaas koema peta moen¬
heug njorang. Ari pasrah henteu loem¬
pat-loempat atjan, sieun intjoe teh paeh
njorangan. Ari njoempoet ngoeroengan
maneh koe boboko, sieun deui bae, ari
braj teh njampak patoelajah majit koe¬
boeraneun, bet wegah ti ajeuna,
margi diemoet koe intjoe, di dinja mah
padamelan noe pang-wadjibana, kadjabi ti¬
toekang ngoeboer. Alah Boeja, wegah¬
wegah, intjoe mah baid bae.
Aja deui pitoedoeh noe njoegemakeun
ka intjoe, nja eta koe djalan batin: PAS¬
RAH, KA QOEDRAT ILAHI, ras emoet
kana oearan dina Hoofdartikel A. M.


No. 22 taoen VII, madjarkeun teh moen¬
hantem ngagoegoeloeng kabatinan, matak
moendoer kana kamadjoean Islam. Koe¬
margi saajeuna poetoes akal intjoe, tjing
moega doegikeun koe Boeja ka panga¬
rangna Hoofdartikel noe kasebat di loe¬
hoer, koemaha akalna satoengtoeng kieu,
sangkan intjoe noeloej tengtrem.
Reboe noehoen oepami Boeja kersa¬
maparin patwah sanes, djalan koemaha
kedahna, sangkan teu galideur kateng¬
treman.
Timpah sewoe noehoen,
INTJOENA.
Oedjang Bagoes! Ari pendekna tjarita
mah kieu: lantaran Aboeja oge keur bi¬
ngoeng, datang oedjang bingoeng, atoeh
oerang kongkoer bingoeng, oerang nga¬
doe bingoeng bae, pabingoeng-bingoeng
Bingoeng anoe oedjang djeung noe Aboej
oerang sedekkeun ka noe ngadjaga bi¬
ngoeng, maparin bingoeng. Engke koe¬
Mantenna diatoer kabingoeng oerang teh.
Dimana kabingoeng oerang tea geus di¬
operkeun ka Noe kagoengan bingoeng,
tangtoe moal daekeun tjitjing lila-lila
bingoeng teh di oerangna. Sanggeusna
„bingoeng" dioperplas, diganti koe „ih¬
tiar" sarta sing djongdjon ihtiarna.
Lamoen Aboeja koedoe balaka mah
kieu geura Agoes. Pang Aboeja bingoeng,
sok sieun barobah tina ngeunah noe¬
keur dilakonan, sieun djadi teu ngeunah
Da ari bakal djadi leuwih ngeunah mah,


bingoeng teh tara daekeun njam¬
peurkeun.
Bingoeng anoe Aboeja djiga sapoelas
djeung bingoeng kaboga Agoes, sieun
bingoeng koe panoengtoengan.
Tapi ari diasongkeun ka linggih adje¬
ngan mah, lahirna teh, boh aja perang
boh teu aja perang, koedoe pisan boga
bingoeng kitoe, da tangtoe kitoe.
Kana ieu kapastian, moal matak djadi
bingoeng, lamoen geus poegoeh ihtiarna,
poegoeh bekelna. Sok bingoeng soteh,
tjara oerang Agoes, anoe teu poegoeh
ihtiarna djeung teu boga bekelna, moe¬
hit teuing kana barang noe keur disorang
Alhasil saoer adjengan teh, oerang teh
koedoe kabala-kabale. Lamoen los ka¬
noe bala koedoe daek kokored; lamoen ka¬
bale koedoe daek sasapoe. Oerang sa¬
rerea koedoe dibadjoe batiniah reudjeung
sjar'iah. Dipakena, moenggoeh pikeun
anoe biasa mah, koedoe noedjoe waktoe
ninggang mangsa, soepaja oelah tinemoe
reudjeung ka-teu-pantesan.
Ihtiar anoe koe Aboeja rek dipilampah
ajeuna, pikeun ngoperplas bingoeng tea,
nja toemoet piwoeroek saehoe bae. Ba¬
djoe batiniahna soemerah ka Maha¬
Kawasa bari njoehoenkeun tjara noe¬
diwawarkeun dina katja kahidji; sjar¬
'iahna, njalindoeng ka noe djadi loeloe¬
goe bari metakeun tarekah Aboeja so¬
rangan. Da ari teu dipake doeanana mah,
dina waktoe noe sakieu keur gelapna,
bingoengna moal pindah.


ILIEKAINGAN EI EKOT A.
POLEN GEUS BEUNANG K.L. SAPERTILOENA.


Pangperangan.
Nepi ka ajeuna peperangan di Eropa
antara Djerman di sapihak djeung Polen,
Prantjis katoet djadjahanana djeung Ing¬
gris katoet djadjahanana di sapihak deur
geus doea minggoe lilana. Dina waktoe
noe sakitoe saeutikna teh, ari noe ma¬
raotna mah geus mangpoeloeh-poeloeh
riboe djaba karoeksakan2 patanen, pabrik2,
parabot perang, dist.
Koe lantaran Djerman dihoeroep tea,
kapaksa perangna teh koedoe di doea
tempat nja eta di sabeulah wetan nga¬
jonan Polen, demi di koelon nahan ta¬
radjangan Inggris & Prantjis. Djaba ti
di daratan teh, di laoet deui, babakoena di
laoet Kaler sakoerilingeun poelo Inggris
Noeroetkeun bedja2 dina s. s. k. mah
taktiek Djerman teh nja eta di sabeulah
wetan (Polen) ngaroeroeg (offensief), di
koelon, di tapel wates djeung Prantjis
ngadjagaan moesoeh (defensief).
Noe matak di sabeulah wetan offensief,
koe lantaran adjamanana Djerman oge
hajang ngadjabel (ngansloes) sawatara
propensi2 Polen nja eta: a. Danzig, b.
Corridor, c. propensi Posen, d. Silezië. 
leu opatanana memeh perang doenja ka¬
bawah ka Djerman. Tjita-tjitana Djerman
hajang naloekkeun Polen dina sawatara
minggoe, soepaja njanghareupanana Ing¬
gris & Prantjis bisa djongdjon.


Di beulah wetan.
Dina pangperangan beulah wetan mah
nja eta di Polen ti barang proeng nepi
ka ajeuna kabedjakeunana teh tjampoeh
pisan. Koe lantaran tjitjingna Polen dja¬
oeh pisan ti Inggris & Prantjis sarta ka¬
halangan koe nagara2 netral atoeh dina
ngajonanana moesoeh teh saolah-olah koe¬
sorangan bae, da Inggris & Prantjis soe¬
sah ngirim-ngirimkeunana balad djeung
parabot2 ka Polen. Ana pek balatantara
Djerman, noe ngaroeroegna, sakitoe san¬
tosa djeung rongkahna. Katoeroeg-toe¬
roeg Polen teh ti kaler, ti koelon djeung
ti kidoel dilingkoeng koe nagara Djerman.
Diroeroegna oge nja ti tiloe tempat noe¬
kaseboet di loehoer.
Noe ditoedjoe dina waktoe ajeuna kota
Warschou, iboe kotana Polen. Eta kota
tjitjingna teh kira2 di tengah2 Polen.
Dina ieu perang noe digedekeun kapal
oedara pikeun ngaboman nagara2 Nga¬
bomanana teh djeung atoeran. Dimana
sapertina aja kota atawa tempat anoe
tina djihat kamiliteran katjida pentingna
memeh diroeroeg koe soldadoe teh di¬
boman heula koe kapal oedara, soepaja
soldadoe2 moesoeh ti eta tempat ma¬
loendoer.
Basa dina mimitina proeng perang oge
noe diheulakeun teh ngaboman kota2 ti

peuting, ti dinja karek ngangseg solda¬
doena. Ti mimiti ger perang nepi ka
ajeuna balatantara Djerman teroes-teroe¬
san offensief, sarta katjida gantjangna
madjoena. Mimiti pisan noe kakepoeng
teh balatantara Polen noe aja di Corridor
sarta moal lila deui oge bakal kadjabel
pisan koe Djerman, ajeuna kari doea
tiloe kota deui bae noe teu atjan beu¬
nang teh.
Demi propensi2 noe tiloe deui noe
kaseboet tadi di loehoer ajeuna geus te¬
reh beunang kabehanana malah balatan¬
tara Djerman teh waktoe ajeuna eukeur
ningker kota Warschau. Sakitoe gan¬
tjangna balatantara Djerman teh dina
djero doea minggoe geus bisa ngadjabel
+ sapertiloena Polen. Pamarentah Polen
noe tadina tjitjing di Warschau nepi ka¬
ajeuna geus doea kali pindahna teh da
dioeber-oeber tea koe Djerman. Noe ma¬
raot djeung tatoe dina ieu peperangan
panglobana di pihak Polen.
Oepama noeroetkeun bedja2 ti Djer¬
man aja poeloehan riboe soldadoe Polen
noe geus djadi pataloekan (dibojong)
di antarana aja tiloe djendral. Ti
pihak Djerman oge loba karoeksakan at.
noe maraot teh. Ragrag kapal oedara
meh oenggal poe katjaritakeunana, malah
sakalina aja welasna, tjek bedja ti Polen
mah.
Noeroetkeun bedja noe pandeuri bala¬
tantara Djerman rada kasedekkeun deui
koe Polen di palebah Warschau, sarta
aja gerentesna magar karoeksakan Djer¬
man teh boh djiwa atawa parabot, leu¬
wih loba ti manan tjek bedja2 ti pihak
Djerman.
Di beulah koelon.


Noeroetkeun bedja2 noe nerangkeun
peperangan di beulah koelon, kaajaana¬
na teh henteu saperti di wetan, teu atjan
tjampoeh pisan. Noe djadi lantaranana,
Djerman mah di eta pangperangan ga¬
wena ngan nahan moesoeh, djadi Pran¬
tjis & Inggris noe ngaroeroeg. Ngan bae
ngaroeroeg ka Djerman ti palebah tapel
wates Djerman - Prantjis mah lain barang
gampang; sabab sapandjang wates antara
Djerman djeung Prantjis - Belgie - Wa¬
landa, Djerman njieun benteng noe ka¬
tjida santosana djeung rongkahna. Ari
tjek pihak Djerman mah eta benteng,
noe dingaranan Benteng Siegfried teh,
moal bisa aja noe ngadjabel.
Sabalikna Prantjis oge sapandjang wa¬
tesna djeung Djerman njieun benteng
noe, tjek noe ngarti kana oeroesan pe¬
rang mah, kakoeatanana teu eleh koe¬
Benteng Siegfried. Eta benteng Prantjis
teh dingarananana Benteng Maginot.
Dina waktoe ajeuna noe keur parerang
teh dina tempat antara eta doea benteng2
Balatantara Prantjis geus ngangseg nga¬
liwatan wates Djerman sarta noe rek¬
ditoedjoe teh ngareboet Benteng Siegfried.
Tapi dina waktoe ajeuna teu atjan di¬
roeroeg eta benteng teh, masih keneh
tatahar. Sadjeroning tatahar teh bala¬
tantara Djerman oge teu tjitjingeun, tapi
neangan akal soepaja njegah Prantjis
oelah nepi ka bisa ngaroeksak Benteng
Siegfried. Nja boektina ajeuna dina tem¬


pat antara benteng Djerman djeung Pran¬
tjis teh keur sili bedil. Noeroetkeun bedja¬
mah noe gede digoenakeunana teh ma¬
riem.
Djaba ti sili bedil teh Inggris teroes
narekahan soepaja rahajat Djerman be¬
rontak, koe djalan ngaloeng-ngaloengkeun
boeloetin di nagara Djerman djeung koe¬
djalan radio. Pikeun ngalemahkeun eko¬
nomi Djerman, Inggris & Prantjis nga¬
djaga di laoetan bisi aja kapal2 noe¬
mawa barang2 keur Djerman.
Di laoetan teu atjan aja perang tjam¬
poeh ngan sili terpedo bae lamoen pa¬
panggih djeung kapal moesoeh. Ti Djer¬
man noe gede digawekeunana teh kapal
silem.
MORAWI.


Djepang - Roeslan.


Sakoemaha noe enggeus mindeng di¬
toelis dina A. M. djaba ti perang di Ti¬
ongkok teh, Djepang ngajonan Roeslan
deui di tapel Mansjoeko (satengah Dje¬
pang) djeung Mongol Loear (satengah
Roeslan) silih reboet wates. Oepama
noeroetkeun bedja2 mah eta papaseaan
wates teh lain semet silih bedil saoetak¬
saeutik bae, tapi perang enjaan ieu mah
da make mariem, mobil wadja djeung
ngagoenakeun riboean soldadoe.
Dina katompernakeun minggoe kamari
aja bedja noe katjida pentingna noe¬
djolna ti distrik Nomohan di wates Mo¬
ngol Loear - Mansjoeko mawa bedja jen
balatantara Djepang diroeroeg koe ba¬
latantara Roeslan noe katjida rongkahna
nepi ka karoeksakan ti pihak Djepang
katjida gedena. Noe maraot djeung ta¬
ratoe ti Djepang daekeun kana 25 000-na.
Djaba ti parabot-parabot perangna oge¬
didjabel atawa diantjoerkeun koe Roeslan.
Ajeuna balatantara Djepang maloen¬
doer sadjeroning dioedag - oedag koe¬
Roeslan.
Kawanina soldadoe Djepang di eta
tempat saeunggeus kasoran noe pohara,
djadi ngoerangan malah tjek saoerang
djoernalis Amerika noe keur aja di eta
tempat mah, loba militer Djepang noe¬
harajang babadamian djeung Roeslan
tina perkara pareboet wates teh.
Koe lantaran balatantara Roes geus
njedek bae ka Mansjoeko, ajeuna Dje¬
pang narekahan soepaja bisa nahan eta
taradjangan, koe djalan ngirim pradjoe¬
ritna ti bagian Tiongkok-kaler.
* *


Perhoeboengan antara Djepang djeung
Djerman, saenggeusna Djerman njieun
perdjangdjian „moeal sili-roeroeg" djeung
Roeslan, rada ngoerangan henteu tjara
ka toekang-toekang. Eta katjirina tina
roepa-roepa omongan gegeden-gegeden
djeung soeara-soeara di s. s. k. Djepang.
Patali djeung perang di Eropa pamaren¬
tah Djepang geus ngoemoemkeun jen
Djepang dina eta peperangan bakal net¬
ral moal mihak ka ditoe ka dieu.
(Morawi).
Hitler ka pangperangan.
Basa dina keur nerangkeun jen pikeun
moetoeskeun kabedegongan Polen, Djer¬
man geus ngaboman kota-kota di eta
nagara, Adolf Hitler njaoerkeun dina
panoetoepna eta katerangan jen andjeun¬
na harita keneh oge bakal angkat ka¬
pangperangan djeung soldadoe2.
Tjek bedja-bedja dina soerat kabar,
andjeunna geus noengkoelan balatantara
Djerman dina ngaroeroegna kota-kota
noe aja di Corridor. Ti dinja toeloej
andjeunna naek kapal oedara mariksa
pagaweanana balatantara di Selezië noe¬
karek didjabel.
Malah opat poe ka toekang mah an¬
djeunna teh koengsi ngapoeng ka War¬
schau ka noe keur parerang pisan.
Djaba ti Hitler gegedoeg Djerman¬
Nazi noe kadoea oge noe engkena bakal
ngaganti Hitler, nja eta Hermann Goring,
angkat deui ka pangperangan. Andjeun¬
na djadi loeloegoe tina oeroesan bala¬
tantara di oedara.
Tjita-tjitana Hitler hajang dina djero
waktoe noe sakeudeung naloekkeun Po¬
len. Ti dinja bisa djongdjon ngajonan
Inggris & Prantjis.
Inggris & Prantjis ngadjam jen ieu
peperangan moal sakeudeung-keudeung
sarta ti ajeuna eta nagara-nagara teh
geus sasadiaan pikeun perang sakoerang¬
na tiloe taoen. Noe matak ieu perang
bakal lila, Inggris tjenah moal waka
eureun lamoen kaom Nazi, nja eta pa¬
marentah Djerman noe dikapalaan koe¬
Adolf Hitler dina waktoe ajeuna, teu
atjan dibasmi pisan. (Morawi).
—
Bedja2 ti nagara sedjen.
INGGRIS NGAWASA DOENJA
PERDAGANGAN.
Ti samemehna perang di Eropa di¬
mimitian oge, nagara-nagara di Eropa
pada sasadiaan ngadjaga bisi aja ban¬
tjang pakewoeh. Sawareh nagara baba¬
koena nagara laleutik, di antarana nagara
België, Walanda, ngajakeun mobilisasie
oemoem.
Pamarentah - pamarentah nagara noe¬
teu miloe kana perang marere katerangan
ka oemoem jen bakal netral dina ieu
peperangan. Keur nagara-nagara België
djeung Walanda mah noe tjitjingna an¬
tara Djerman dj. Inggris & Prantjis, ka¬
doedoekanana dina waktoe ajeuna teh ka¬
tjida soelitna. Ti sabarang proeng perang
nepi ka ajeuna loba pisan kabedjakeunana

jen sok aja kapal oedara nagara noe¬
peperangan boh Inggris atawa Djerman
ngaliwatan nagara Walanda & België.
Tapi koe nagara-nagara noe kaseboet
pandeuri dimana aja kapal oedara asing
njasab sok dibedilan ti handap atawa
disoesoel koe kapal oedara deui, tjara
basa mangkoekna di België.
Roeslan oge ajeuna teh ngalobaan
soldadoena sarta toeloej dikirim-kirim¬
keun ka tapel wates djeung Polen.
Nja kitoe deui Litauen njantosaan ba¬
latantarana, tjek gerentesna mah bisa
djadi bakal miloe perang deui. Tapi eta
mah karek sangkaan-sangkaan djelema
loear bae.
4
Koe lantaran Inggris hajang ngalemah¬
keun ekonomina Djerman, ajeuna teh di
laoetan, kapal dagangan katjida ditali¬
ngakeunana koe kapal2 perang Inggris
bisi aja barang noe keur Djerman.
Barang-barang noe keur ka nagara¬
nagara sakoerilingeun Djerman oge di¬
sengker da bisi toeloej didjoealan ka¬
Djerman. leu atoeran ngahesekeun pisan
keur nagara-nagara laleutik mah. Malah
ajeuna nagara laleutik sakoerilingeun
Djerman njieun gempoengan pikeun nga¬
badamikeun tina oeroesan dagang dina
sadjeroning aja perang.
Inggris geus ngaloearkeun lijst noe¬
dieusi barang-barang noe teu meunang
dika-Djermankeun. (Morawi).
— O —
Mi'rodj Moehtafal.
Noeroetkeun katranganana patoenggon
Moehtafal, dina mi'rodj noe kamari teh
rek rerentjepan pisan, lantaran patali dj.
roepa2 halangan noe djadi koentjenna.
Tatapi boeboehan hibaring anoe angkat
isro djeung mi'rodj, teu boeroeng moeng¬
poeng, pangaosan nepi ka moedal koe
Moeslimin djeung Moeslimah, sakitoe teu
dimongmongan teu dibendean. leu, djadi


tjitjiren kakandelanana iman.
Poë Salasa tanggal 27 Radjab isoeka
poekoel 8 diwiloedjengkeun koe pakatjan
bari ngawawarkeun jen Kdj. Manda¬
lawangi djaler-istri teu iasa soemping,
lantaran keur niis di Tjipanas, ngan nga¬
hatoerkeun salam ka sadajana.
Noe boeboeka medar pamandangan,
djrg. Martadisastra, geusan nambahan
iman tina hal isro djeung mi'rodj, sape¬
dah ieu teh hidji kadjadian Rosoel s.a.w.
anoe teu kaberik koe akal. Lamoen oe¬
rang — saoerna — njokot misil tina hi¬
dji sireum beunang njokot tina goehana,
toeloej koe oerang dibawa ka tempat se¬
djen, sina nendjo djeung njaho kana kaaja¬
an anoe henteu aja dina lingkoenganana,
geus kitoe toeloej eta sireum teh diteun¬
deun deui kana goehana. Dimana manehna
tjatjarita ka babatoeranana tina perkara
noe katendjo djeung kanjahoan koe ma¬
nehna, tangtoe koe batoerna dibobohong,
lantaran teu kaoedag koe akalna, soelaja
djeung noe kapanggih koe maranehanana
Goesti Rosoeloelloh s.a.w. anoe diker¬
sakeun koe Maha Soetji dipentjalkeun
dina waktoe eta ka alam malakoet, geus
tangtoe koe para kafirin moal dipertjaja¬
na. leu kadjadian hidji tjotjoba ka an¬
djeunna anoe keur meudjeuhna dipoeoek
koe kapirhatinan; garwa Siti Chodidjah
poepoes, noe djadi oeana (rama koekoet)
pon kitoe keneh.
Lalakon isro djeung mi'rodjna digoear
koe Sech Soleh almadani. Diaos anoe
sapasih-pasihna direumbeuj koe warna¬
ning pamandangan anoe ngagajoeh iman.
Lalakon anoe biasa tea, tamat dina sa¬
djero satengah djam, lantaran didjodjoan
anoe pentingna djeung moendelna bae¬
Hadirin pada hanaang kana katrangan
noe sakitoe hadena.
Tammat ieu, disamboeng koe Sech¬
Abdoellah bin Noch. Titih bari rintih
pisan djrg. Sech ngababarna, jen isro
djeung mi'rodja djasad djeung rochna K.


Nabi, sakabeh kaom teu aja geusan asa2,
sabab geus sidik dina ajat Soebhanana.
Di dinja henteu kaoengel kalawan roch
(birochi) tapi bilabdihi. Qoerän anoe
djadi patokan Islam; teu aja geusan
tjangtjaja.
Anoe kaloefoer teu mertjaja kana isro,
lantaran lalakon onta saboelan, dilakonan
koe Kdj. Nabi koe sakedet netra, sabab
koe maranehanana teu kapikir djeung teu¬
njaho di kaajaanana boerok. Lamoen boe¬
rok dieunteupkeun kana himar atawa onta
anoe biasa kalakoeanana kaom Koeres
djaman harita, tangtoe moal kaberik koe¬
akalna. leu kateu-pertjajaan moal beda¬
djeung lamoen oerang njaritakeun hal
kapal oedara, hal listrik, dina 100 taoen
ka toekang; sageuj aja noe mertjajana.
Hikmatna mi'rodj pikeun oerang sarerea
dibabar noe sadjelasna pisan.
Anoe kagiliran panoengtoeng Sech
Moechtar. Gorolang sasaoeran tjara po¬
krol, matak goembira noe ngabandoengan.
Saoerna teh, nadjan didjoedjoet oenggal
taoen, teu aja bosenna, kalah ka radjet ki¬
tabna manan kaoedag mah. Lamoen dina
wajang, kalah ka pasiksak golekna, ti
batan hakarti lalakonna mah. Ajeuna aja
njaj-njajan koe panerangan Sech Abdoel¬
lah, asa model asa aheng; lantaran ka¬
kara kakoeping ti sapandjang sok meu¬
litkeun toengtoeng sorban.
Anoe moendel kedah kaoeninga, bisi
aja noe naros salira koe andjeun, naha
bet mi'rodj ka langit, ngadeuheus ka¬
langit; naha Pangeran teh di langit?
Di palebah dieu mangkahade tauhid
oedar-ider, liar ka noe lain2. Lain Goesti
aja di langit, tapi Nabi oerang diboeka
hidjabna di sadjaratoel moentaha langit
katoedjoeh. Nja di dinja andjeunna nam¬
pi roepaning dawoehan.
Sabada Sech Moechtar pasamoan di¬
toetoep koe doe'ana Saehoena djrg. Hdj.
Noch. Hadirin ngaso moerak goele kam¬
bing anoe disoeloehan koe mantega Arab.


ANGGITAN LALAKON


beak, dihakan koe sireum tadi.


NABI SOELAEMAN A. S.
Diringkeskeun tina „Sadjarah Ambija"
basa Malajoe,
(koe: Atmadja).
VII.


65. Koe naon atoeh sababna, arek in¬
dit teu menta idin kami, kapan maneh
njaho tangtoe, peta kitoe larangan, bakal
meunang hoekoem ti noe djadi ratoe
saperti maneh ajeuna, geura pilih hoe¬
koem kami.
66. Ari hoekoem kahidjina, ditempat¬
keun djeung satroe maneh pasti, dina
hidji koeroeng lemboet, soepaja salilana,
silih tendjo reudjeung anoe djadi satroe,
demi hoekoem kadoeana, ditjaboet boe¬
loe koe kami
67. Sing nepi ka boerindilna, geus
boerindil pek ditjingtjang koe kami, di
noe panas sangkan toehoer, toeloej si¬
reum daratang, ngagalembrong kana awak
maneh tangtoe, daging maneh tangtoe


68. Ari hoekoem katiloena, sakoer
maksoed moal bisa katepi, sabab koe¬
kami ditoetoep, sakitoe eta siksa, noe¬
katimbang sedeng keur anoe moeroegoel,
saperti maneh ajeuna, ngalanggar atoe¬
ran kami."
69. Pok oendjoekan hoedhoed hor¬
mat, „abdi goesti henteu bade soeming¬
kir, kana samoedaja hoekoem, wireh abdi
pertjaja, dampal goesti ratoe noe adil
kalangkoeng, njiksa ka djalmi noe salah,
djeung ngagandjar djalmi-djalmi.
70. Anoe ngagadoehan djasa, sapere¬
tos ajeuna abdi goesti, geus ngalanggan
hakna ratoe, pantes moen dihoekoeman,
moeng panoehoen samemeh abdi dihoe¬
koem, hojong njarioskeun heula, pepen¬
dakan abdi goesti.
71. Djalaran eta pamendak, koe emoe¬
tan perloe goesti tingali, geura mangga
ieu dangoe, noe mawi abdi loenta, ka¬
witna teh ningal manoek bikang aloes,
koe abdi teras dioedag, nanging weleh
teu kaberik.


72. Henteu lami hoedhoed bikang,
soep ka gedong anoe kalangkoeng adi,
teras koe abdi disoesoel, horeng teh ka¬
radjaan, pisanggemna manoek noe di¬
toetoer-toetoer, eta karadjaan Saba', teu
tebih ti Jaman nagri.
73. Ari anoe djadi radja, istri edjin
geulis kawanti-wanti, nelah poetri Boel¬
kis mashoer, teu atjan tjarogean, loba
balad perdjoerit mangreboe-reboe, sada¬
ja taroenggang koeda, malah tjek oedja¬
ring warti.
74. Djoemlah kapala perangna, doea
belas reboe garagah sakti, ari njekelna
soldadoe, oenggal hidji kapala, henteu
koerang tina doea belas reboe, nagri
pohara koeatna, kerta aman tambih resik.
75. Ngan handjakal eta radja, agama¬
na masih anoet ka iblis, njembah ka¬
kajoe ka batoe, malah katingal pisan,
njembahna teh kana seuneu ngoentab
hoeroeng, doea kali sadintenna, sakitoe
pamendak abdi."
(Samboengeun).


